สอบถามค่ะประจำเดือนมาวันที่ 4ก.ค.-10ก.ค.หลังจากนั้นวันที่ 16 มีเพศสัมพันธ์โดยสวมถุงยางค่ะ แล้ววันที่19 ในแอปที่บันทึกรอบเดือนเป็นวันที่ไข่ตกแล้วตอนนี้ก็มีเมือกสีน้ำตาลปนเลือดออกมาเปื้อนกางเกงในเล็กน้อย อยากถามว่าเมือกสีน้ำตาลปนเลือดนั้นเกิดจากการที่ไข่ตกมั้ยคะ แล้วมีส่วนเกี่ยวข้องให้เกิดการตั้งครรภ์รึเปล่า และจะเป็นอัตรายมั้ยคะ
สวัสดีค่ะ การมีมูกสีน้ำตาลปนเลือดออกมาจากช่องคลอดที่ไม่ใช่ประจำเดือนนั้น อาจจะมีสาเหตุมาได้จาก การฉีกขาดของอวัยวะเพศหลังการมีเพศสัมพันธ์ การติดเชื้อที่ช่องคลอดหรือปากมดลูก การมีเนื้องอกที่ปากมดลูกหรือมดลูก ถุงน้ำในรังไข่ ฮอร์โมนจากรังไข่ไม่สมดุล เป็นต้นโดยถ้าเป็นเพศสัมพันธ์ที่ใส่ถุงยางอนามัยเอาไว้ตลอด โอกาสตั้งครรภ์มีน้อยมาก หรือถ้าตั้งครรภ์จริง ส่วนใหญ่เลือดจากภาวะแทรกซ้อนจากการตั้งครรภ์ หรือเลือดตามหลังการฝังตัวของไข่ ไม่น่าจะมาเร็วแค่ 3 วันหลังการมีเพศสัมพันธ์ ไข่ตกปกติจะไม่มีเลือดออกใดๆ แต่ในบางคนอาจมีปวดท้องน้อยในช่วงที่มีไข่ตกได้ แต่ไม่ใช่อาการที่จำเพาะเจาะจงหากเลือดยังออกมาก ปวดท้องน้อยร่วมด้วย ควรไปพบแพทย์เพื่อตรวจหาสาเหตุที่เป็นไปได้ดังกล่าวไป การยืนยันการตั้งครรภ์ทำได้โดยชุดตรวจการตั้งครรภ์ทางปัสสาวะให้ผลบวกได้ที่ 10-14 วันหลังปฏิสนธิค่ะ